JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Aasta viimased teemad -
Sõda kestab ilmselt veel kaua
ÜRO jõudis lahenduseni
Nikki Haley kritiseeris ÜROd
Samal ajal kui kristlik maailm jõuludeks vaikis,
jätkus Gazas sõda Iisraeli ja terrorirühmituse Hamas vahel
lakkamatult ja intensiivselt.
Iisraeli armee ajab Hamasi üha suuremasse kitsikusse,
kuid samas suurendab Hamas vastupanu,
tulistades muuhulgas rakette kuni Tel Avivini välja.
Sõja algusest alates on lahingutegevuses hukkunud
juba umbes 160 Iisraeli sõdurit,
samal ajal kui armee on tapnud vähemalt 8000 Hamasi
ja Islamidžihaadi terroristi.
Hamasi käes on endiselt vähemalt 130 pantvangi,
kuid kui paljud neist veel elus on, on armeel võimatu hinnata,
sest nad leiavad tunnelisõja käigus pidevalt uusi tapetud pantvange.
Armee pressiesindaja ütles Wall Street Journalile,
et võib minna kuid, oodatust palju kauem,
enne kui IDF kogu Gaza enda kontrolli alla saab.
ÜRO Julgeolekunõukogu hääletas nädala eest reedel resolutsiooni üle,
milles nõutakse humanitaarabi viivitamatut kiirendamist Gazasse,
luues samal ajal tingimused Iisraeli ja Hamasi vahelise sõja lõpetamiseks.
Resolutsioonis kutsutakse üles võtma kasutusele kiireid meetmeid,
et võimaldada viivitamatult
ohutu, takistusteta ja laiendatud humanitaarabi juurdepääs
ning luua tingimused vaenutegevuse püsivaks lõpetamiseks
ja kõigi pantvangide viivitamatuks vabastamiseks.
See on esimene kord pärast sõda, kui nõukogu võttis vastu resolutsiooni,
mis sisaldas sõnastust sõjategevuse lõpetamise kohta,
kuid selles ei nõuta siiski kohest ja püsivat relvarahu,
mida ei poolda ei USA ega Iisrael.
USA suursaadik ÜRO juures Linda Thomas-Greenfield
ja tema büroo asusid Iisraeli poolele,
kuigi suursaadiku sõnul on häbiasi,
et julgeolekunõukogu pole ikka veel võimeline Hamasi hukka mõistma.
Peaminister Netanyahu tänas USA presidenti Joe Bidenit
Iisraeli toetamise eest
pärast Julgeolekunõukogu hääletust Gaza abistamise teemal.
Iisraeli suursaadik ÜROs Gilad Erdan kordas samuti kiidusõnu selle eest,
et USA seisis Iisraeli kõrval
kogu Julgeolekunõukogu resolutsiooni üle peetud läbirääkimiste ajal
ja hoidis kehtestatud punaseid jooni.
Peaminister Netanyahu kinnitas oma otsustavust
võita Hamas iga hinna eest,
kui riigi sõjakabinet valmistub kaaluma Egiptuse ettepanekut
uue pantvangilepingu ja kuni kahenädalase relvarahu sõlmimiseks.
Netanyahu ütles oma kõnes:
"Tõhustame pidevalt sõda Gaza sektoris. Jätkame võitlust,
kuni saavutame Hamasi üle absoluutse võidu."
Esimest korda osales läbirääkimistel Kairos
ka Kataris elav Hamasi juht Ismail Haniyeh,
kes teatas Hamasi nimel, et läbirääkimisi ei toimu enne,
kui Iisrael lõpetab Gaza sektoris kõik rünnakud.
Iisrael omalt poolt ütles, et läbirääkimised võivad toimuda,
kuid nad ei nõustu ühegi eeltingimusega.
Peaminister Netanyahu lisas, et andis Hamasile väga lihtsa valiku:
alistuda või surra. "Neil pole ega saa olema muid valikuid."
Ta lisas: "Kui hävitame Hamasi, töötan kogu jõust selle nimel,
et Gaza ei kujutaks enam Iisraelile ohtu."
Sõnum oli ilmselge märk sellest, et ta ei kavatse tagasi astuda,
nagu nõudis muuhulgas opositsioonijuht Yair Lapid,
ega võtta avalikult vastutust luuretöö ebaõnnestumiste eest,
mis võimaldasid oktoobris Hamasi veresauna.
Iisraeli president Isaac Herzog osales aga diplomaatilises arutelus
ja ütles Prantsuse ametnikule,
et Iisrael on teinud selgeks, et on valmis humanitaarpausiks,
kuid et lahingutegevust ei lõpetata enne pantvangide vabastamist.
Intervjuus The Jerusalem Postile ütles Nikki Haley,
USA suursaadik ÜROs endise presidendi D. Trumpi ajal
ja ka endine Lõuna-Carolina osariigi kuberner,
et 7. oktoobril käivitunud veresaunani viis ÜRO antisemitism.
Tema sõnul kulub vaatlejal ÜRO tegevust jälgides vaid 24 tundi,
mõistmaks, et antisionism
on vaid iidse kurjuse, antisemitismi kaasaegne nimetus.
"Olen näinud antisemitismi. Kohtasin seda iga päev ÜROs.
Ma tean, et juudivihkajad püüavad seda varjata, öeldes,
et nad vihkavad Iisraeli ainult selle palestiinlastevastasuse tõttu."
Nikki Haley sõnul on ÜRO suurim saladus see,
et antisemitism tegutseb otse pinna all.
"Nägin seda oma esimestel päevadel USA suursaadikuna ÜRO juures.
Kui kohtusin Iisraeli suursaadikuga, eristusin kohe pretsedentidest
ja seadsin Iisraeli paljudest riikidest,
kellega USA suursaadikud tavaliselt kõigepealt kohtuvad, ettepoole.
Minu jaoks oli olulisem näidata oma toetust Iisraelile,
Ameerika ühele lähimale liitlasele ja kõige kallimale sõbrale."
"Laiemas plaanis näeb ÜRO Iisraeli hoopis teises valguses.
Nad peavad Iisraeli paaria-riigiks,
mis kõigist teistest riikidest kuidagi erineb.
Kuid mis täpselt teeb maailma ainsa juudiriigi teistsuguseks?
Kui esitate selle küsimuse niimoodi, vastab see iseendale."
Laiemat ülevaadet Nikki Haley lausa vapustavast avaldusest
leiate minu aastavahetusel ilmuvast ActualNewsi raportist.
Nikki Haley kandideerib uuel aastal ka USA presidendivalimistel.
Iraani toetatud Liibanoni terrorirühmitus Hezbollah
taandab IDF-i luureandmete järgi Iisraeli põhjapiirilt oma eliitvägesid,
kuna kardab rünnakuid.
Nii olevat Hezbollah' väed suurte kaotuste tõttu osaliselt taandunud.
IDF on süstemaatiliselt reageerinud
kõigile Hezbollah' erinevatele rünnakutele viimastel kuudel
ja rünnanud ka Hezbollah' infrastruktuuri Liibanonis,
tehes ennetavaid lööke vastuseks varasematele raketirünnakutele
Iisraeli põhjaosa piirilinnade vastu.
Viimase kahe kuu jooksul on IDF-i snaiprirünnakutes Liibanoni piiril
tapetud vähemalt 123 Hezbollah' terroristi,
teatas Hezbollah' pressiesindaja nädal tagasi laupäeval.
Armee sõnul pole veel selge,
kas see vägede väljaviimine on ajutine või alaline.
Walla meedia teatel usutakse, et taandamise eesmärk
on eelkõige piirata ohvrite arvu Radwani eriüksuslaste seas.
Rühmitus peab eliitväelaste rühma väärtuslikuks strateegiliseks varaks,
kui või siis kui Iisraeli ja Hezbollah' vahel puhkeb järgmine suurem sõda.
Iraan põhjustab kriisi oma erinevate ähvarduste ja nende elluviimisega
Jeemeni huti mässuliste abil Punasel merel,
eriti selle lõunapoolses osas asuvas kitsas Bab el-Mandebi väina suudmes
ähvardades ja ka tulistades kaubalaevu
nii rakettide kui droonidega.
Valge Maja pressiesindaja avaldas eelmisel nädalal USA luureandmed,
mille järgi Iraaniga seotud Jeemeni mässulised jätkavad laevarünnakuid,
väidetavalt solidaarsusest palestiinlastega Gaza sektoris,
kus Iisrael nende vastu võitleb, vahendas uudisteagentuur CBS.
Teherani mullade režiim olevat tarninud huttidele droone ja rakette,
ning ka taktikalist luureinfot,
ütles USA riikliku julgeolekunõukogu pressiesindaja Adrienne Watson.
"Teame, et Iraan oli sügavalt seotud
kaubalaevade vastu suunatud löökide planeerimisega Punasel merel."
Iraani poolametlik uudisteagentuur Mehr teatas,
et Iraan eitab kõiki USA väiteid seotuse kohta
nende rünnakute kavandamisega kaubalaevade vastu.
Iraani asevälisministri Ali Bagheri Khani korduvad eitused
kõlasid pärast Valge Maja teadet.
"Huti vastupanurindel on enda jõulised tööriistad
ja see tegutseb ainult vastavalt oma otsustele ja võimalustele,"
ütles Bagheri Kani uudisteagentuurile Mehr.
Kuigi Iraan toetab hutte, eitab ta ametlikult rühmituse relvastamist,
mis on vallutanud ja kukutanud Jeemeni pealinnas Sana'as valitsuse
ning kontrollib nüüd riigis suuri alu.
USA kaitseministeerium teatas,
et nende sõjalaeva pihta tulistati Jeemenist neli drooni,
ja süüdistas Iraani droonide tarnimises Jeemeni huti mässulistele.
USS Laboon tulistas kõik neli alla, nii et need ei tekitanud kahju.
USA sõjalaev viibis Punase mere lõunaosas USA koalitsiooni osana,
et kaitsta laevateid tähtsas Bab el-Mandebi väinas
Iraani toetatud mässuliste rünnakute eest.
Selle asemel tabas Jaapani omanduses olevat keemiatankerit
India ranniku lähedal rahvusvahelistes vetes
üks enesetapudroon ja teine läks lähedalt mööda.
Pentagoni andmeil lähtusid rünnakud selle laeva vastu Iraanist,
kuigi teostajaks olid Jeemeni hutid. Õnneks ei teatatud vigastustest.
Samuti öeldi USA avalduses, et sõjalaev USS Laboon
reageeris hädakutsetele Norra lipu all sõitva
ja Norra omandis oleva tankeri poolt, mida tabas droonirünnak,
ning Gaboni omandis oleva India lipu all sõitvalt naftatankerilt,
mis sai rünnakus kergelt kahjustada.
Huti võitlejad on alates Iisraeli ja Hamasi vahelise sõja algusest
sooritanud juba 15 eraldi rünnakut kommertslaevanduse vastu
mehitamata õhusõidukite abil. Nii on Iraan loonud drooniohukaare,
mis ulatub Jeemenist Hormuzi väinani Pärsia lahes.
USA koalitsioon on aga lubanud tagada laevaliikluse Punasel merel
ja nii on mitmed laevandusettevõtjad tühistanud otsuse
sõita oma laevadega ümber Aafrika ja kasutavad taas Suessi kanalit.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Toimetus tänab kõiki vaatajaid ja toetajaid möödunud aasta eest.
Usume ja loodame, et jaksate osaleda ka tuleval aastal,
sest saame oma saadet toota vaid teie toetuse abil.
Õnnistatud tulevast 2024. aastat!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee